Source: https://civilkontroll.com/figyelem-vegrehajtas-megallithato/
Timestamp: 2019-07-21 08:41:21+00:00

Document:
FIGYELEM! A VÉGREHAJTÁS MEGÁLLÍTHATÓ! - Nemzeti Civil KontrollNemzeti Civil Kontroll
Jogerős végrehajtási eljárás megállítása,felfüggesztése. A bírósági végzés mellékelve, alul olvasható. + FONTOS INFORMÁCIÓK!
„A bíróság a Feigl Gábor önálló bírósági végrehajtó előtt XXXX/2012. szám alatt és a XXXX/2012. szám alatt folyamatban lévő végrehajtási eljárást felfüggeszti.
A végzés elleni fellebbezésnek nincs halasztó hatálya a felfüggesztésre.
A végzés ellen a kézbesítéstől számított 15 napon belül fellebbezésnek van helye a Budapest Környéki Törvényszékhez címzetten, melyet írásban, 4 példányban a Szigetszentmiklósi Járásbíróságon kell előterjeszteni, vagy jegyzőkönyvbe mondani.”
„A polgári perrendtartásról szóló 1952. évi III. törvény (Pp.) 370. § alapján a végrehajtás megszüntetési és korlátozási perben eljáró bíróság az ügyben a végrehajtást felfüggesztheti.
A bíróság utal arra, hogy a végrehajtás megszüntetése, illetve korlátozása iránti perekben az adós a keresetlevelében vagy ezt követően a per során azt is kérheti, hogy a bíróság a végrehajtást függessze fel a per jogerős befejezéséig.
A kérelemben az azt megalapozó körülményeket a felperesnek elegendő valószínűsítenie. Döntésekor vizsgálnia kell az adós által előadott körülményeket, a kérelem indokoltságát, mérlegelnie kell, hogy az adós által állított körülmények bizonyítása esetén sor kerülhet-e a keresetnek való helyt adásra.
(Pp.Kommentár, Complex Jogtár).
A végrehajtás alapjául szolgáló szerződés érvénytelensége tárgyában indított peres eljárásra figyelemmel indokolt lehet a végrehajtás felfüggesztése a végrehajtás megszüntetési perben ( Fővárosi Ítélőtábla Pkf. eseti döntése).
A per jelen szakában a bíróság nem tud meggyőződni róla, hogy a felperesek valóban szerződés érvénytelensége tárgyában peres eljárást indítottak a Budapest Környéki Törvényszéken, azonban ezt a jelen per keresetlevelének mellékleteként csatolt keresetlevél másolattal valószínűsítették.
Erre tekintettel a bíróság a végrehajtási eljárásokat felfüggesztette.
A végzés ellen a Pp. 233. § (1) bekezdése alapján fellebbezésnek van helye, azzal, hogy a Vht. 50. § (3) bekezdése szerint felfüggesztést elrendelő határozat elleni jogorvoslatnak a felfüggesztésre nézve nincs halasztó hatálya.
A 2018. január 1-jétől változik a végrehajtás felfüggesztésének előterjesztése !!!
A végrehajtás felfüggesztését nem lehet már kérni a Ptk. 369. § a) bekezdésére való hivatkozással.
(a végrehajtani kívánt követelés érvényesen nem jött létre)
Aki ellen folyamatban lévő végrehajtási eljárás van annak érdemes még idén beadni a végrehajtás felfüggesztése iránti keresetét a bíróságra, mert januártól sokkal nehezebben fogak zajlani ezek a perek.
„369. § A végrehajtási záradékkal ellátott okirattal és a vele egy tekintet alá eső végrehajtható okirattal elrendelt végrehajtás megszüntetése és korlátozása iránt pert akkor lehet indítani, ha
a) a végrehajtani kívánt követelés érvényesen nem jött létre,”
Dr. Budaházi János ügyvéd, Szabó Miklós biztonság – jogi és kommunikációs szaktanácsadó.
Email cím: drbudahazijanos.erd@gmail.com. H-CS 08:00-16:00-ig. Pénteken 08:00-14:00-ig Ügyfélfogadás kizárólag telefonos egyeztetés után lehetséges.
DEVIZAHITEL-VAN MEGOLDÁS, DE A KÖZJEGYZŐK NEM AKARJÁK! OSZD MEG! Az adósoknak van menekvés, de ezt a közjegyzők nem nagyon...

References: bíróság 
 bíróság 
 bíróság 
 bíróság 
 bíróság 
 bíróság